ইন্দোনেশিয়ার উচ্চগতির রেল
ইন্দোনেশিয়ার উচ্চগতির রেল বা "ইন্দোনেশিয়ার হাইস্পিড রেল পথ" হল ইন্দোনেশিয়ার জাভা দ্বীপের পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ। এটি ইন্দোনেশিয়ার রেল পরিবহন এর সবচেয়ে বড় প্রকল্প। এই রেলপথটি জাভা দ্বীপের পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে। ইন্দোনেশিয়া সরকার ২০১০ সালে প্রথম এই প্রকল্পের কথা ঘোষনা করে। কিন্তু পরিকল্পনাটি সফল হয়নি। এর পর ২০১৫ সালে এই প্রকল্প নতুন ভাবে শুরু হয়। এই রেলপথ নির্মাণ প্রকল্পে চীন ও জাপান উভয় দেশই আগ্রহ দেখিয়েছে। দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষন করেছে। এরপর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষন করেছে। কিন্তু এই রেলপথ নির্মাণের দায়িত্ব পায় চীনের চীনা রেলওয়ে ইন্টারন্যাশনাল। ২০১৬ সালে এই ঘোষনা করে ইন্দোনেশিয়া সরকার।
ইন্দোনেশিয়া-কলম্বিয়া সম্পর্ক
২০১১ সালের ৭ মার্চ কলম্বিয়ার রাষ্ট্রপতি হুয়ান ম্যানুয়েল সান্তোস ক্যালদেরন, জাকার্তায়, কলম্বিয়ার দূতাবাস পুনরায় চালু করার ঘোষণা দেন। উদীয়মান বাজার হিসেবে, কলম্বিয়া এবং ইন্দোনেশিয়া উভয়েই সিভেট ব্লকের সদস্য। এছাড়াও, এই ব্লকের সদস্য দেশগুলোর অর্থনৈতিক অবস্থা, পটভূমি, সক্ষমতা প্রায় সমমানের। এছাড়াও, কলম্বিয়া এশিয়াতে নিজেদের বাণিজ্যের প্রসার ঘটাতে চায়। এর জন্য দেশটি, ইন্দোনেশিয়াকে এশিয়ার প্রবেশদ্বার হিসেবে বিবেচনা করে। এর পাশাপাশি কলম্বিয়া ইন্দোনেশিয়ার সাথে সম্পর্ক আরও দৃঢ় করতে চায়। আর এসব কারণ উল্লেখ করেই কলম্বিয়া, ইন্দোনেশিয়ায় নিজেদের দূতাবাস পুনরায় চালু করার সিদ্ধান্ত নেয়।